text: KIF har chancen for plads i DM-semifinalen
  17 april 2014 kl. 05.34
  Torsdagens kamp kan sikre KIF Kolding København en plads i semfinalen.
  Ét enkelt point er alt hvad der skal til for at føre håndboldspillerne i KIF fra slutspillet og videre til DM-semifinalen.
  Men der venter spillerne en hård og udfordrende kamp mod Bjerringbro-Silkeborg. Kampen er nemlig modstandernes sidste chance for at komme i semifinalen:
  -Vi er på hjemmebane, og vi ved, at der venter os en hård kamp. BSV har en stærk defensiv, og de har i Kristian Kjelling en individualist, som både som skytte og med indspil til Kári Kristján Kristjánsson på stregen kan gøre ondt på enhver modstander, siger cheftræner Aron Kristjánsson til klubbens hjemmeside.
  - Og så har spillere som Mads Christiansen og Mads Nielsen også gjort det bedre i BSV?s seneste kampe. Så vi ved, at der venter os en meget svær kamp, understreger han.
  KIF har spillet mod BSV fire gange tidligere i sæsonen - alle kampe endte med en sejr til KIF.
  Kampen spilles i TREFOR Arena Brøndby torsdag kl. 16.00.
  Læs mere på klubbens hjemmeside
  